Citigroup Inc.
Store norske leksikon,Økonomi og næringsliv,Bank og finans,Internasjonale bank- og forsikringsbedrifter
Citigroup er et amerikansk, multinasjonalt finanskonsern dannet i 1998 med hovedkontor i New York, USA. Citigroup ble dannet ved sammenslutning av Citicorp og Travelers Group. Det er et av verdens største finanskonsern og blant USAs største selskaper. Citigroups totale forvaltningskapital var i 2018 over 2000 milliarder dollar, og banken hadde samme år en omsetning på 73 milliarder dollar og 204 000 ansatte. Bankvirksomheten drives hovedsakelig under navnet Citibank.
I 2005 ble store deler av Travelers Groups forsikringsvirksomhet solgt til Metlife, som er USAs største forsikringsselskap. Citibank har virksomhet i rundt 45 land med i alt over 1400 filialer, i Norge én avdeling i Oslo. Citigroup eide i perioden fra 1981 til 2008 betalingskortselskapet Diners Club. Historikk Forsikringskonsernet Travelers Group ble grunnlagt i 1864 i Hartford, Connecticut som The Travelers Life and Accident Insurance Company, senere også annen finansvirksomhet. Citicorp ble dannet i 1968 som First National City Corporation, et holdingselskap for banken City Bank of New York og annen finansvirksomhet. City Bank of New York ble grunnlagt i 1812 og skiftet i 1865 navn til The National City Bank of New York, i 1955 til The First National City Bank of New York, som i 1962 ble forkortet til First National City Bank og i 1976 til Citibank.Citigroup har fra 2007 tapt store verdier på grunn av mislighold av boliglån uten tilstrekkelig sikkerhet, men med høye renter (såkalte subprimelån), i USA. Konsernsjef Charles Prince gikk av, og aksjekursen sank sterkt. Problemene spredte seg også til Norge, da Citibank gjennom meglerhuset Terra Securities solgte kompliserte verdipapirer med høy tapsrisiko til flere norske kommuner. Les mer i Store norske leksikon bank Økonomi og næringsliv i USA Eksterne lenker Citigroup Informasjonsbase om internasjonale bedrifter (Hoover's Online)